b"\n_START_ARTICLE_\nPart\xc3\xadcula mediadora\n_START_PARAGRAPH_\nLes part\xc3\xadcules portadores o mediadores de la for\xc3\xa7a, en la f\xc3\xadsica de part\xc3\xadcules, en el model est\xc3\xa0ndard, s\xc3\xb3n els bosons, coneguts com a bosons de gauge. S\xc3\xb3n les part\xc3\xadcules que generen les forces que existeixen entre altres part\xc3\xadcules (no portadores)._NEWLINE_En la f\xc3\xadsica de part\xc3\xadcules, el model est\xc3\xa0ndard descriu les forces fonamentals (For\xc3\xa7a nuclear forta, For\xc3\xa7a nuclear feble i For\xc3\xa7a electromagn\xc3\xa8tica). En aquestes teories cadascuna de les interaccions t\xc3\xa9 un conjunt caracter\xc3\xadstic de for\xc3\xa7a, o part\xc3\xadcula portadora del camp, associada a l'excitaci\xc3\xb3 qu\xc3\xa0ntica del camp de forces relacionat amb aquesta interacci\xc3\xb3. Aquest tipus de part\xc3\xadcules estan sempre bescanviant-se entre les part\xc3\xadcules de mat\xc3\xa8ria que experimenten aquesta for\xc3\xa7a._NEWLINE_Les part\xc3\xadcules portadores, part\xc3\xadcules missatgeres o part\xc3\xadcules transportadores de les forces, o b\xc3\xa9 apareixen en etapes interm\xc3\xa8dies o es produeixen durant tots els processos entre les part\xc3\xadcules que pateixen aquest tipus d'interacci\xc3\xb3. Aix\xc3\xad doncs, les forces entre part\xc3\xadcules de mat\xc3\xa8ria es poden descriure en termes de camps de for\xc3\xa7a est\xc3\xa0tica i intercanvi de part\xc3\xadcules portadores de la for\xc3\xa7a entre les part\xc3\xadcules afectades."